Ek het belowe om te vertel wat ons uitkoms is van wat ons in Australië gedoen en geleer het. Ons kuier in Australië was in 3 gedeel in terme van uitkomste.
Ek moet sê: Ek voel baie bevoorreg om hierdie “huiswerk” te kon doen.
Die eerste was om met expats te ontmoet en soveel moontlik inligting by hulle te kry. Danksy my skoonsus wat vele ontmoetings met met van hulle expat vriende gereel was hierdie doel uitgesorteer. Die 2de uikoms was om skole en woonbuurte te sien. Dit het ons grootliks gedoen deur met ‘n “relocation specialist” te werk en om self na “open houses” te gaan kyk. Die laaste deel was om in winkels rond te hang (salig!!) en pryse te vergelyk.
Nou ja, hier volg ‘n opsomming van my eie idees. Indien julle ander idees het hieroor, laat my gerus weet. Ek waardeer terugvoer.
· Pak soveel as moontlik van jou SA goed in. Borde, koppies, “bakkies en kakkies”. Moenie jammer voel vir die huishulp en ‘n klomp goed vir haar gee nie. Jy gaan daardie selfde goed heel moontlik in Australia moet vervang teen ‘n baie hoë prys. Indien jy dit regtig nie nodig het nie – gee weg in SA, maar verkieslik in Australia nadat jy evaluasie daar gedoen het. Dit kos baie duur om enige iets te vervang, so dink baie versigtig.
· Indien jy graag met ‘n skoon bladsy wil begin en nuwe meubels, borde, potte en ander goed wil hê, koop dit in SA en bring dit saam met die skip in. Dit gaan jou in meese gevalle baie goedkoper uitwerk.
· Australiese winkels se webtuistes is redelik volledig en vergelyk eerder pryse voordat jy in SA koop of besluit om in Australië te vervang.
· Al die geld wat jy spaar om nie iets in Australië te vervang nie, kan beter benut word, soos om weer jou kruideniers aan te vul, om ‘n paar interessante goed te gaan doen om die aanpassing vir die kinders makliker te maak en om eerder te spaar vir daardie eerste huiskoop.
· Moenie jou SA boeke bring nie. Hier praat ek van boeke soos ou Gesangeboeke of Liedboeke van die Kerk, SA tuinmaak, Diere en Voëlboeke, ou skool en Universiteits handboeke – behalwe natuurlik as dit sentimentele en/of nog praktiese waarde het!
· Vat soveel moontlik van jou meubels saam of koop nuwe meubels (veral hout as jy kan) omdat dit redelik duur is in Australia, maar onthou ook dat jou huis baie kleiner sal wees in Australia as in SA, dus maak seker dit is nie “bulky” meubels nie. Dink prakties, maar moenie onnodige goed koop omdat jy dink jy dit gaan nodig hê nie. As jy tot nou toe sonder dit kon leef, gaan jy heel moontlik ook in Australia daar sonder kan leef.
· Meubel koop waarskuwing – die immigrasie ouens kan vir jou vra om te bewys dat die meubels wat jy inbring ouer is as 1 jaar is of dat jy dit meer as 'n jaar terug gekoop het. Ek verstaan dat indien dit nuut is, kan hulle glo invoer belasting (of so iets) te vra.
· Australia het ‘n ongelooflike goeie “storage” retail bedryf. Daar is spesialis winkels wat die storage goed verkoop. Baie van die plastiese “containers” in SA is nog steeds goedkoper, maar sekere van die produkte is meer prakties uiteengesit in Australia – gaan kyk gerus op IKEA se website en ook Howards Storage World. (Die geld wat jy spaar om nie duur meubels, borde en koppies in Australië aan te koop nie, kan jy gebruik om beter storage oplossings te gaan koop)
· Koop verkieslik al jou duur elektriese ware in Oz. Die belangrikste rede hiervoor is dat jy ‘n Australiese waarborg sal hê – ek praat nou nie van die extended waarborge wat hulle probeer smous nie. Bv, ‘n wasmasjien, vacuum cleaner, TV, Grassnyer – hierdie is alles items wat heel moontlik goedkoper in SA sal wees, maar wat doen jy as die ding 6 maande in sy SA waarborg breek – dan het jy geen waarborg in Australia meer nie. Hierdie is natuurlik nie so belangrik as die item baie goedkoper in SA is teenoor Australia se pryse nie – dan is dit dalk die waag kans werd. Jy moet self hierdie tipe risiko uitwerk. (lekker confusing nê?
· Moenie jou baie goeie wasmasjien, tuimeldroeer ens vervang nie. Vat dit saam. Indien dit goed werk en nog ‘n paar jaar sal werk, sal dit ook goed wees vir Oz.
· Jy kan ook as jy wil seker maak dat jy nuwe produte koop van bekende name soos LG wat nogals groot is in Australië. Kyk op die websites watter handelsname is bekend en watter van SA se goed is nie beskikbaar of groot in Oz nie. Onthou, LG het gewoonlik uitgebreide waarborge op al hul goed en dit geld in alle lande. Maak seker hiervan en die geldigheid voordat jy duur items koop.
· Daar is wel winkels in Oz wat redelik goedkoop yskaste, wasmasjiene ens verkoop. Net soos in SA, is daar winkels waar jy die goed teen half die prys (of baie goedkoper) kan koop net omdat dit ‘n krapmerk of duik in het – of ‘n demo model is. Gaan kyk op “2nds world” se website (gaan soek dit op Google). Daar is ook ander plekke wat goedkoop “white goods” verkoop soos “the good guys”. Soek dit ook op Google en kyk hoe dit vergelyk.
· Bing Lee is ‘n groot elektroniese en “white goods” winkel. Hulle sny pryse en verklaar dat alles in hul winkel onderhandelbaar is. Gaan kyk ook op hul website vir pryse en specials. Harvey Norman is ook ‘n bekende groot handerlaar in die items en hulle is ook redelik onderhandelbaar. Gaan prys gerus die items self op die websites.
· As jy ‘n vacuum cleaner koop, maak seker dit is ‘n ligte een. Onthou – jy gaan al jou huiswerk self doen en daar is ook ‘n groot kans dat jy in ‘n dubbel verdieping opeindig. Dus, maak seker dat jy gemaklik voel met die vacuum cleaner.
· Indien jy jou huidige vacuum cleaner en grassnyer saamneem – maak seker dit is besonders goed skoongemaak. “Gesteamclean of gepressure clean”. Dit sluit ook in vir fietse. Doane maak die kratte oop om te check as hulle sien daar is fietse, vacuum cleaners en grassnyers in die trek (hulle doen dit ook vir kamp toerusting!). Doane (soos ek verstaan) stel nie belang in sertifikate van profesionele skoonmaak dienste nie – doen dit eerder self as om ‘n professionele diens in te kry en spaar so geld.
· Meeste Australiese huurhuise kom met ‘n wasmasjien en ‘n skottelgoed wasser – dus het jy nie nodig om dit te koop of saam te bring nie. Maak seker oor dit voordat jy trek. Soos ek verstaan moet die huis wat nie ‘n wasgoedlyn het nie, ‘n tuimeldroeer hê. Dus as jy te veel saambring gaan dit dalk in storage moet bly (of in die garage – as jy een het). Weeg die waarde van die wasmasjien, skottelgoedwasser en tuimeldroeer op teenoor die risiko dat dit dalk vir ‘n jaar of meer gestoor sal moet word.
· As jy kinders het, probeer om so 2 jaar se klere vooruit te koop. Ek bedoel nou hier die basics soos jeans, t-shirts, tekkie (sneakers). Dit gaan jou ‘n rukkie neem om agter te kom waar jy goedkoper klere kan koop en met die klere wat jy saambring, koop jy dalk ‘n jaar se waarde voordat jy eers seker maak waar jy wil koop. Hier in SA weet ons mos wat ons by PEP, Ackermans, Woolies en Edgars kan koop en watter kwaliteit is watter prys en winkel werd. Dit gaan jou nog ‘n rukkie neem om te weet watter waarde byvoorbeeld die Big W teenoor ander winkels se klere gaan wees. Dit is nog iets waarop jy goed kan spaar en die geld dalk beter kan aanwend.
· Beddens is baie duur in Oz, dus indien jou matrasse ens nog goed is – bring dit saam. Jy kan ook eerder nuwe bedens in SA koop en dit met die skip inbring. Maar wees gewaarsku – beddegoed se grootes verskil (‘n klein bietjie)
· Linne – indien jy SA beddens saambring, koop genoeg linne om jou die volgende paar jaar te hou. Linne is nogal duur in Oz.
· Gordyne – Meeste huise (veral huurhuise) het “blinds”. Ek het so bietjie na die gordyn pryse in plekke soos Freedom (kyk op website), IKEA en Big W gekyk en die pryse lyk nie te sleg nie. Net ‘n bietjie duurder. My raad sal wees om die gordyne saam te bring wat jy het (indien jy wil) en eers in Oz te kyk wat gaan werk en wat nie. Dit is nie te duur om daar “ready made” gordyne te koop nie. Jy wil ook seker maar eerder seker maak oor die grotes en dit gaan help om dan eerder in Oz te koop.
· Handoeke is baie duur in Oz – koop jou voorraad in SA! Die beste kwaliteit by SA Woolworths is baie goedkoper as die standaard handoek in Oz. Hierby ingesluit …… swemhandoeke!!!!
· Soda Stream … Ons het wel die Soda Stream produk in die Bing Lee winkels gesien, maar dit lyk of die gasbottel langer is as wat ons s’n hier is. Ek is self nie seker oor hierdie een nie. Indien jy 100% seker wil maak, stel ek voor dat jy ‘n Soda stream agent kontak om te hoor of die Australiese produk verskil van SA s’n.
· Naaldwerk goed, soos material, garing, wol ens is baie dieselfde geprys as in SA. Daar is duur winkels maar ek het ook goedkoper winkels gesien. Ek doen baie kruissteek werk en ek is gemaklik om my “stash” daar aan te vul.
· Tools – vat wat jy het in SA. Dit gaan baie duur kos om dit te vervang in Oz. Dus, vat jou boormasjien, hammers en al daai goedjies saam. Indien jy nuwe elektriese tools moet koop – onthou (of neem in ag) die waarborg dilemma. Onhou om jou tools skoon te maak! Los maar die grawe, pikke en harke by die huis en vervang dit in Oz.
· Fietse is redelik dieselfde geprys as in SA. Hier bedoel ek nou die kwaliteit wat jy in Game, Pick’nPay of Makro sal kry. Dit gaan so klein bietjie duurder kos, maar dit sal jou nie arm maak nie. (Ek het nie na die pryse van fietse gekyk in specialiteits winkels of daardie waarmee jy kompetities doen nie)
· Fiets valhelms. Omdat dit wet in Oz is om valhelm te dra as jy fiets ry, skaats of rollerblade, is die kwaliteit van valhelms baie beter in Oz. Dit is my opinie. Ek het na die pryse gekyk en ek voel gemaklik om $20 - $40 te betaal vir ‘n valhelm. (hierdie was by Target en Big W geprys). Daar is wel duurder helmets, maar ek voel die goedkoper valhelms is van goeie kwaliteit en voldoen aan die Oz wetlike vereistes.
· Fiets rake – koop dit in OZ. Daardie wat aan jou motor hak sit. Die hak in Australië lyk anders as in SA so jou SA rak sal nie in Oz werk nie.
· Winkels soos the Big W en Target is soos Game, Dion, en Makro. Gaan kyk gerus na hul pryse op die web om self te vergelyk.
Ek hoop bogenoemde lys maak julle nie te deurmekaar nie. Wat ek weet is dat ons wel gaan foute maak en wens dat ons sekere goed nie saamgeneem het nie of dat ons eerder goed saamgeneem het, maar met bogenoemde info, glo ek ons sal ons spyt kan minimaliseer.
Maak nie saak wat ons vat of los nie, ek sien nogal uit na die uitdaging om die trek te beplan.
Volgende post sal ek julle vertel van ons eerste kwotasie vir ons trek.
Ons gaan terug huis toe
So amper of ons was gestrand in Australia. Qantas het mos besluit om hul hele vloot vliegtuie te "ground" en ons was so netjies in die middel van dit alles.
Gelukkig het die regering ingespring en vir Qantas gesê hulle moet nou vinnig hul vlerke regskud en begin vlieg. Ons vlug is more oggend (hopelik op tyd!!!!) en ons is klaar gepak en reg om huis toe te gaan. Ek is in die bed, nog een slapie dan gaan ons huis toe.
Ek voel so absoluut in 2 gedeel. Ek wil huis toe gaan om my kinders te sien - ek verlang vreeslik!!!! Maar ek wil ook hier bly om met my nuwe lewe te begin. Ek sal myself maar goed orienteer om die "laaste skof" daar in Suid Afrika klaar te maak.
Nou ja, Suid Afrika hier kom ons. Tot volgende jaar Australia :-(
Wat doen ons in Sydney?
Ons bly nou by my swaer en skoonsus in Mosman en my skoonfamilie is so wonderlik. My skoonsus het vir ons ‘n hele program uitgewerk om mense te ontmoet, woonbuurte te sien en sekere winkels te ondersoek. Dit is wonderlik om sulke familie te hê! Hulle help ons so baie.
Ons het nou al reeds in Wahroonga gaan braai en liefelike mense daar onmoet. Verder het ons lekker geshop in Warringah Mall. In die mall het ons pryse gaan vergelyk (tussen Australia en Suid Afrika pryse) van sekere items soos grassnyers, huis ware, fietse en nog ander. Ons was ook by groot winkels soos Target en The Big W (dit is soos Game in SA), klerewinkels, Meubel winkels soos Freedom en Harvey Norman en nog vele ander. Die algemene gevoel – Australia is duur!!!!!!!! Maar nie onmoontlik om hier te woon nie.
Die uiteinde van die prys vergelyking: koop soveel moontlik in Suid Afrika en bring dit met die krat saam. Behalwe…. Goed wat eerder in Australia ‘n waarborg moet hê (duurder en waardevoller items soos ‘n nuwe TV) Indien julle anders voel of ‘n opinie hieroor het, skryf gerus ‘n boodskap. Ek luister na alle raad!!!
Ons het ook ‘n rukkie in Cherrybrook by ‘n kennis gaan kuier. Om die eerlike waarheid te sê, hierdie is vriende van my wat in Suid Afrika woon se familie. Ek ken haar eintlik van geen kant af nie, behalwe die bietjie wat ek van haar hoor via Facebook en van my vriendin af. Maar wat ‘n wonderlike mens?! Dit is so lekker en welkomend om Suid Afrikaners te ontmoet wat uit hul pad gaan om ons te help. Hierdie nuwe vriendin het ons in die omgewing gaan rondwys, die skole, die winkel sentrums en nog vele ander. Ons het ook in die Cherrybrook bos/woud gaan koffie drink! WOW – Ek het op ‘n ander persoon se blog heerlik gelees oor hoe hy en sy gesin in die woud gaan fietsry of stap en nou doen ek self. Heerlik!
Net so was al die ander vriende aan wie my skoonsus ons bekend gestel het. Almal gee onvoorwaardelik raad en bied hulp aan. Hierdie gemeenskap in Australia is ongelooflik. Ek kan aanvoel dat ek lekker sal kan woon in hierdie lekker land.
Ons het vir 2 dae saam met ‘n relocation specialist rondgery en sy het vir ons ongelooflike raad gegee. Sy het ook vir ons in die Northern Beaches area gaan skole en woonbuurte wys. Hier in Sydney (ek dink die hele Australia werk so, maar ek is nie seker nie), is die skole baie streng oor hul voergebied. Dus, as jy aan die verkeerde kant van die straat bly, kan jy die skool se voergebied mis en dan kan dit wees dat jou kind nie in die skool kom wat jy wou gehad het nie.
Met 3 kinders wat moet skool toe gaan, is dit vir ons ‘n prioriteit om in die areas te bly met die beter skole.
Ons het in areas soos Balgowlah, Balgowlah Heights en North Balgowlah, Frenches Forest, Belrose en Killarney Heights rondgery. Ons het die 2de dag Upper North Shore gedoen en dit sluit in: Lindfield, Pymble, Gordon, St. Ives, Wahroonga, Turramurra and Northbridge.
Ons neig op die oomblik meer na die Balgowlah of St. Ives omgewing. Die grootste rede hiervoor is dat dit BAIE goeie skole het, naby die stad is en naby die strande is. Siende dat ons nog nie seker is waar Sarel gaan werk nie, is hierdie goeie areas omdat mens maklik met die paaie en openbare vervoer by al die areas kan uitkom, binne ‘n redelike goeie tyd.
In tussen het on sook ons bankrekening geaktiveer en hulle het vir my ‘n PINK bank kaart gegee. Ek is mal oor my pink kaart!
Ek moet sê…. Ek voel so bevoorreg om hierdie Look, See and Decide (LSD) te kan doen. Ek weet van baie mense wat net trek en nie hierdie voorreg het nie. Ek het so baie inligting ingewin en voel nou nog meer gereed as ooit om te trek. Nou nog steeds net daardie huis in Centurion verkoop!!!!!!!
Kan julle glo, ons is in Syney! Nee, ongelukkig nog nie om te bly nie, maar net om ‘n bietjie besigheid af te handel.
Die hoofrede waarom ons Sydney toe gekom het was om ons “entry” te doen. Vir verskeie redes (wat nou te kompleks is om hier te noem) het ek en Sarel besluit om nou te kom en dan moontlik ons finale trek te doen voordat die “entry” datum vir die kinders verval. As ons nie kan trek voor die kinders se entry datum verstryk nie, sal ons die kinders volgende jaar moet bring vir hul entry.
Ons het Woensdag die 19de teen so ongeveer 15:00 by Centruion Gautrain stasie op die trein gespring, OR Tambo toe gery (stresloos!!!! – I LOVE THE GAUTRAIN!) en ons vlug 18:15 gekry. Net gou noem, my oudste dogter (Neré) was nogal hartseer toe ons by die huis weg is. Ek kry toe ‘n sms van haar terwyl ons op die trein is en ek dink toe ag fooitog, sy mis my en dit is ‘n “ I love you” of ‘n “ I miss you” sms. Maar nee! Die sms lui toe: “ Mommy, you forgot to give me airtime (sad face)”. Ja-Nee, ons moet seker maar gewoond raak aan die prioriteite in die kinders se lewe!!!
Nou vir die nuus wat ek wil verkondig!
Ek en Sarel het nou offisieel PERMANENTE VERBLYFREG!!! Dit voel of ek op die dak kan staan en dit skree sodat almal dit kan weet. Maar ..… dit is nie so ‘n BIG DEAL vir dié klomp nie. Die hele “entry”-stamp-ding was maar taamlik onseremonieel. Net ‘n professionele “welcome to Australia” nadat die doane beampte ons paspoorte gestempel het. Ek en Sarel het natuurlik gestaan en juig – saggies …. anders sou ons die ander doane beamptes se aandag trek.
Ek het dit al hier voor my gebeeld …. Hoe hulle my eenkant toe roep en my vra oor drugs en ander goed omdat my “gedrag die van pas is nie”. Ek het my al self gesien hoe ek mooi probeer verduidelik waarom ek opgewonde is en die res van die wêreld sien my op “border security”. Dus, om te vermy dat my grootste nagmerrie waar word, dié van my gesiggie op Border Security, het ons maar onsself stil en beleefd gehou en gejubel toe ons deur doane is!
Kan ek dit weer aan julle noem….? Ek kan nou kom en gaan tussen SA en Australia soos ek wil. Ons het verblyfreg!!!!!
More vertel ek julle meer oor wat ons al alles hier gedoen het en wat ons nog gaan doen.
Jy weet jy is 'n Suid Afrikaner as:
Ek het gister hierdie email gekry en gedink ek wil dit graag met julle deel. Dit was in Engels en ek gaan dit defnitief nie vertaal nie, so lees maar in Engels:
Daar is net een so 'n land en glo dit of nie, ek is nog steeds lief vir hierdie land. Ek hou net nie van wat met die land gebeur nie.
Ek sê deesdae vir mense dat ek nie meer bid dat God ons moet help om die huis te verkoop nie, maar dat Hy eerder vir my moet help met meer geduld. Hulle sê huiskoop (en trou!!) is nie perde koop nie. Nou ja, met die huidige ekonomie, is ek seker die verkoop is erger as die koop!
Ons kan slegs trek en begin planne maak vir ons emigrasie uit Suid Afirka na Australia as ons huis verkoop is. Dus, is dit nou die laaste dingetjie wat in ons pad staan.
In Julie 2005, net nadat my eerste man oorlede is, het ek besluit om uit Durban/Pinetown area te trek, terug na my bekende omgewing in Alberton, Gauteng. Na so 'n geweldige slag in my lewe wou ek nader aan my ouers en skoon ouers wees. Ek het die huis redelik vinnig na Jan se dood in die mark gesit. Ek onthou nog goed, die huis het die Maandag oggend in die blaadjie verskyn en daardie aand was 4 mense op ons rylaan om die huis te kom bekyk. Almal gelyk. Die agent het behoorlik bokgespring om die ouens tevrede te hou. Hulle is toe almal daar deur die huis en terug op die rylaan staan hulle en stry oor wie eerste 'n offer gaan insit. Almal wou gelyk die huis koop! En dit teen dubbel die prys wat ek en Jan die huis voor gekoop het aan die begin van 2003.
Ons kon net eenvoudig nie 'n lekker huis kry wat in ons prysklas is nie. Die huise wat wel genoeg slaapkamers bied, was net bo ons vuurmaakplek. Een van die agente vat ons toe na 'n huis in 'n estate wat soos die kraai vlieg, nie eens 1km van ons huis af was nie. Ons het nie van die huis gehou wat die agtent ons gewys het nie (toevallig bly my ginekeloog nou in daardie huis!), maar ons het verlief geraak op die area en besluit om 'n erf te koop en ons eie huis te bou.
Sarel het al voorheen gebou en my pa is 'n elektrisiën, met baie bou ondervinding, so ons was reg vir die groot taak.
En daar kom die sement.
Hierdie was die 8ste Desember 2007 gedoen. Ek onthou nog goed, want dit was die dag voor my verjaarsdag.
Die voorkant van die huis
Amper klaar gepleister
'n Kaaps-hollands huis moet mos wit wees!
Die huis is klaar - hier met al die ligte aan. Dit was so snaaks, want Sarel het sy eie "home automation" ding hier by die huis ingesit. Dit sou op hierdie stadium 'n rukkie neem voordat hy al die ligte uitsorteer het. Gevolglike as mens 1 lig wil aanskakel om iets te doen in die aand, moes die hele huis se ligte aankom. Ons bure en die mense wat verby gery het, het seker gedink ons was mal want AL ons ligte was altyd aan. Gelukkig het Sarel dit uitsorteer voordat ons ingetrek het.
Die ligte binne die huis
Ons huis van agter
Ons huis van voor
Ons het hierdie huis met liefde gebou. Daar was baie sweet, maar gelukkig nie bloed of trane nie. Dit was 'n wonderlike projek vir my en Sarel binne ons eerste huweliks jaar. Ons het goed saamgewerk en die huis het baie goed uitgekom.
Ons het Augustus 2008 ingetrek. Ons woon nou al 3 jaar in hierdie huis en ons is ongelooflik gelukkig hier. Dit is 'n wonderlike entertainment huis met 'n groot kombuis, patio, snooker en pub kamer en genoeg slaapplek vir 'n klein army.
As ons geweet het dat ons sou Australia toe immigreer, sou ons nooit die huis gebou het nie. Maar ons kan nie vooruit sien nie en ons het ons besluit geneem. Ek gaan nie in Suid Afrika bly net omdat ons 'n goeie huis het nie.
Ons het Janurie 2011 die huis in die mark gesit. Daar is huidiglik 5 agente wat die huis bemark. Gister, die 23ste September, het ons 5de persoon na die huis kom kyk. Nog net 5 mense!!!! Dit is vreeslik min mense!
Maar nou ja, dit is 'n huis wat in 'n baie spesifieke mark is. In tussen bid ek vir daardie geduld. Elke persoon wat die huis kom kyk is een nader aan die persoon wat dit gaan koop, so ek is geduldig!!
Hou saam ons duim vas (en vir die wat wil, bid asb) dat die huis sal verkoop - of dat ek meer geduld moet kry :-)